# SIA "Dobeles un apkārtnes slimnīca"

VRN **40003551323**

**2018.GADA PĀRSKATS**

Par periodu no 01.01.2018. līdz 31.12.2018.

**Dobele, 2019.**

## **SATURS**

Lpp.

1. Vadības ziņojums 3. – 6.
2. Finanšu pārskats, t.sk.
3. Bilance 7.
4. Peļņas vai zaudējumu aprēķins 8.
5. Pašu kapitāla izmaiņu pārskats 9.
6. Naudas plūsmas pārskats 9.
7. Pielikums 2018.gada pārskatam
   1. Vispārīgā informācija par sabiedrību 10.
   2. Uzskaites un novērtēšanas metodes – vispārīgie principi 11. – 14.
   3. Bilances posteņu atšifrējums 15. – 19.
   4. Peļņas vai zaudējumu aprēķina posteņu atšifrējums 20. – 21.
   5. Pārējā informācija un vadības paziņojums 22.

Revidentu ziņojums 23.

**Vadības ziņojums**

**Par Sabiedrību**

SIA “Dobeles un apkārtnes slimnīca” izveidota, pamatojoties uz Dobeles rajona padomes 2003.gada 23.decembra lēmumu un reģistrēta Latvijas Republikas uzņēmumu reģistra Komercreģistrā 2004.gada 31.martā ar vienoto reģistrācijas Nr. 40003551323.

Sabiedrības kapitāla daļu turētāja ir Dobeles novada pašvaldība, reģistrācijas Nr. 90009115092, juridiskā adrese Brīvības iela 17, Dobele, Dobeles novads

Sabiedrības pamatkapitāls ir 6.800.000 euro. Sabiedrībai piederošs nekustamais īpašums ierakstīts Zemesgrāmatā.

**Darbības veidu raksturojums un analīze**

Sabiedrības galvenā darbības joma - veselības aprūpe ar mērķi, nodrošināt iedzīvotājiem medicīnisko aprūpi, atbilstoši Latvijas Republikas likumiem, Ministru Kabineta noteikumiem, Veselības ministrijas rīkojumiem un noslēgtajiem līgumiem ar Veselības ministrijas Nacionālo veselības dienestu.

Slimnīca sniedz stacionāro neatliekamo medicīnisko palīdzību, sekundāro neatliekamo medicīnisko palīdzību un pacientu observāciju uzņemšanas nodaļā visu diennakti, sekundāro

ambulatoro medicīnisko palīdzību - speciālistu konsultācijas 16 profilos, ārstēšanu dienas stacionāros, kas izveidoti pie ambulatorās un stacionārās daļas (ķirurģijas, traumatoloģijas, ginekoloģijas, neiroloģijas, internās medicīnas, rehabilitācijas, hemodialīzes profilos), maksas medicīniskos pakalpojumus.

Neatliekamās medicīniskās palīdzības nodrošināšanai diennakts stacionārā bija atvērtas 85 gultas deviņos profilos -internās medicīnas, neiroloģijas, ķirurģijas, traumatoloģijas, ginekoloģijas, dzemdniecības, pediatrijas, bērnu infekcijas, reanimācijas, kas izvietoti četros blokos: internais, ķirurģijas, dzemdību un bērnu slimību.

Diagnostiskos izmeklējumus ambulatoriem un stacionāra pacientiem sniedz klīniski-bioķīmiskā un histoloģiskā laboratorija, radioloģijas nodaļa (datortomogrāfiskos, ultrasonoskopiskos un rentgenoloģiskos izmeklējumus), endoskopijas kabinets (FGS, FCS, FBS), sirds un asinsvadu funkcionālos izmeklējumus (ehokardiogrāfija, elektrokardiogrāfija, veloergometrija) un citus izmeklējumus.

**Finanšu jomā**

Pārskata gadu Sabiedrība noslēdz ar pozitīvu darba rezultātu, jeb peļņu 408881euro, uzņēmuma ienākuma nodokļis pārskata gadā nav aprēķināts.

Finanšu līdzekļu apmēri 2018.gadam tika noteikti ar Nacionālo veselības dienestu noslēgtajos līgumos „Par stacionāro veselības aprūpes pakalpojumu sniegšanu un apmaksu” un „Par sekundāro ambulatoro veselības aprūpes pakalpojumu sniegšanu un apmaksu” kopsummā 4268004 euro (2017.gadā bija 4279486 euro), kur

- Diennakts stacionāra darbībai kopsummā 2566271 euro, no tiem fiksētajiem maksājumiem par stacionāra darbību 1432927 euro (2017.gadā bija 1316036), fiksētai piemaksai par uzņemšanas nodaļas darbību 1057860 euro (2017.gadā bija 704581), fiksētai piemaksai par pacientu observāciju uzņemšanas nodaļā 28584 euro (2017.gadā bija 19907). Pirmo gadu tika finansētas jaunas pakalpojumu programmas: Plānveida īslaicīgā ķirurģija par 5693 euro un Hronisko pacientu aprūpe par 20887 euro. Netika ierobežoti, bet apmaksāti par faktiski paveikto darbu dzemdniecības pakalpojumi. Finanšu līdzekļi piemaksai par faktiski izlietotiem trombolītiskiem medikamentiem, faktiski veiktās hemodialīzes manipulācijas un pavadošās personas atrašanās pie pacienta plānoti 20320 euro apmērā.

- Kvotētajiem sekundārās ambulatorās veselības aprūpēs pakalpojumiem kopsummā 1701733 euro (2017.gadā bija 1380618 euro), no tiem ambulatoro laboratorisko pakalpojumu apmaksai 41611 euro, mājas aprūpei 4789 euro, kvotētajiem izmeklējumiem un speciālistu konsultācijām 1655333 euro.

Faktiskie ieņēmumi no valsts budžeta līdzekļie pārskata gadā ir 4919385 euro apmērā, (2017.gadā bija 4279486), no tiem:

- stacionārai veselības aprūpei un uzņemšanas nodaļas darbības nodrošināšanai, ieskaitot pacientu iemaksas atbrīvotajām kategorijām, 2939966 euro (2017.gadā bija 2407410 euro);

- sekundārai ambulatorajai aprūpei, ieskaitot pacientu iemaksas atbrīvotajām kategorijām,

1979419 euro (2017.gadā bija 1732704 euro);

Bez tam, iesaistoties rezidentu apmācības programmās, ir saņemti valsts budžeta līdzekļi rezidentu apmācībām 98734 euro (2017.gadā bija 49942 euro). No Valsts asinsdonoru centra saņemtie bezmaksas asins preparāti 37942 euro (2017.gadā bija 29459) euro.

Sabiedrības pašu ieņēmumi ir 674197 euro (2017.gadā bija 779047 euro), tajā skaitā:

- pacientu iemaksas un līdzmaksājumi no neatbrīvotajām pacientu kategorijām 391258 euro (2017.gadā bija 398964 euro).

- medicīniskie maksas pakalpojumi 215794 euro (2017.gadā 280945 euro).

- pārējie ieņēmumi ir 67145 euro (2017.gadā bija 99138 euro).

Uzņēmuma neto apgrozījums, salīdzinot ar iepriekšējā gada rādītājiem, 2018.gadā palielinājies par 12.4% un ir 5663114 euro (2017.gadā bija 5038796 euro)

Uzņēmuma rentabilitāte (neto peļņa pret neto apgrozījumu) gada pārskata sastādīšanas datumā ir 7.2%, (2017.gadā bija 8.8%) Samazinājies, jo par 16.6% ir samazinājusies bruto peļņa, bet par 12.4% ir palielinājies neto apgrozījums. Kopējais likviditātes (riska) koeficients apgrozālie līdzekļi pret īstermiņa saistībām) gada pārskata sastādīšanas dienā ir 5.24 (2017.gadā bija 10.94). Samazinājies, jo ir apgrozāmo līdzekļu samazinājums par 19.9%, bet manāmi pieaug īstermiņa kreditori – par 67.2%. Absolūtais likviditātes koefficients nauda pret īstermiņa saistībām) gada pārskata sastādīšanas dienā ir 5.02 (2017.gadā bija 10.78). Nedaudz mazāks par absolūto, jo lielāks ir naudas līdzekļu samazinājuma procents salīdzinājumā ar apgrozāmo līdzekļu samazinājuma procentu.

2018.gadā budžetā nodokļu un nodevu veidā iemaksāti 1880654 euro (2017.gadā 1309865 euro).

**Ārstnieciskajā darba jomā**

**Stacionārs**

2018.gadā darbojās kā neatliekamās palīdzības diennakts stacionārs un ārstēti 3444 pacienti (2017.g.-3521) Nelielais pacientu skaits saistīts ar specialistu trūkumu internā un ķirurģijas profilos, samazinātu noslodzi bērnu nodaļā, nodaļu slēgšanu uz atvaļinājumu laiku.

Pacientu pavadītais laiks stacionārā 19249 gultu dienas (2017.g.-18754). Vidējais gultu dienu skaits uz 1 pacientu 5.58 un vidējais gultas noslogojums 62.04% (attiecīgi 2017.g.-5.33 un 60.45%2016.g.-4.74 un 62.16%).

Observācijas gultās ārstēti 531 pacienti (2017.g.-553; 2016.g.-584).

Stacionārā ārstēto pacientu letalitāte samazinājusies un bija 5.02% (2017.g.-5.45; 2016.g.-4.09%), bet tas bija vēl liela, ko varētu skaidrot ar pacientu vecuma struktūras izmaiņām (vairāk gados veci pacienti), neadekvāti ārstēti vai neārstēti ambulatorā posmā, novēloti griežas pēc palīdzības dažādu iemeslu dēļ, smagākas un kombinētas patoloģijas, pacientu stacionēšana „pēdējā brīdī”, kad vairs nav iespējams novērst letālu iznākumu, pacientu stacionēšanu no apkārtējos novados esošām sociālās aprūpes iestādēm, pasliktinoties iemītnieku veselības stāvoklim, kā arī onkoloģisko pacientu skaita palielināšanos.

No stacionārā ārstēto kopējā pacientu skaita līdz 60 gadu vecumam bija 56.8%, bet 43.2% pacienti bijuši vecāki (2017.g.-56.8% un 43.2%; 2016.g.-55.7% un 44.4%).

Dzemdību skaits 2018.gadā 547 (2017.g.-596; 2016.g.-592), no kurām 74% fizioloģiskas, 15% dzemdības dzemdību patoloģijas gadījumā un 11% dzemdības ar ķeizargriezienu. Dzemdību nodaļā ir sakārtota infrastruktūra, bet ir liela problēma ginekologu-dzemdību specialistu piesaistīšana, sakarā ar neadvekātu darba samaksu stacionārā, salīdzinot ar ambulatoro pieņemšanu.Sakarā ar to ir arī apdraudēta dzemdību nodaļas turpmākā pastāvēšana.

Stacionārā izdarīto operāciju skaits 2018.gadā 1605 operācijas (2017.g.-2148; 2016.g.-2109). Pēcoperācijas letalitāte sastādīja 2018.g.-4% (2017.g.1.65%;2016.g.-1.1%;2015.g.-1.15 2014.g.- 1.38%), kas izskaidrojams ar novēlotu slimnieku stacionēšanu diennakts stacionārā, kuri nav ārstējušies ambulatori, ar vairāku orgānu patoloģijām vienlaicīgi, kā arī plānveida ārstēšanas un operāciju ierobežojumiem, ņemot vērā finansēšanas noteikumus.

**Ambulatorā daļa**

Pacientu apmeklējumu skaits pie ārsta 2018.gadā -46029 (2017.g.-42438; 2016.g.-22750;), no tiem bērni līdz 18 gadu vecumam 3029 (2017.g-3052; 2016.g.-3378).

Profilaktiski apskatīto pacientu skaits 2018.gadā bija 5985 (2017.g-2094; 2016.g.-4135).Šo pacientu skaits ir pieaudzis,iespējams, ka cilvēki sākuši vairāk rūpēties par savu veselību.

Dienas stacionārā ārstēti 2332 pacienti (2017.g.-1704; 2016.g.-2011), to skaits ir ievērojami pieaudzis, bet izmainoties finansēšanas noteikumiem dienas tacionārā ārstēto pacientu skaits turpmāk mainīsies. Lauku rajonos,kur pacienti savlaicīgi neveic plānveida ārstēšanu dažādu iemeslu dēļ vai griežas pēc palīdzības novēloti problemātiski ir ārstēt dienas stacionārā.

Izdarīto hemodialīžu skaits 2018.gadā bija 1164 (2017.g. -1186; 2016.g.-1145).

Veiksmīgi darbojas rehabilitācijas nodaļa, kurā veiktas 23391 (2017.g.-24328; 2016.g.-22828) fizikālās terapijas procedūras 99% ambulatoriem pacientiem. 15948 (2017.g.-15755; 2016.g.-14898;), fizioterapijas manipulācijas un 3085 masāžas procedūras ambulatoriem pacientiem.

**Diagnostikas struktūrvienības**

**Radioloģija**

Aizvadītajā gadā skaitļotājtomogrāfijas izmeklējumu skaits bija 4886 (2017.g.-4350; 2016.g.-4350), no tiem stacionāra pacientiem 1289 (2017.g.-1289; 2016.g.-1296), ambulatoriem pacientiem 3266 (2017.g.-3266; 2016.g.-3054). Ar kontrastvielu izdarīto izmeklējumu skaits ir 535 (2017.g.-535; 2016.g.-475;), jo speciālisti apguvuši šo metodi un līdz ar to uzlabojusies diagnostikas kvalitāte. Izdarītas 147 angiogrāfijas (2017.g.-147), no kurām ambulatoriem pacientiem (2017.g.109).

Rentgenoloģisko izmeklējumu skaits 2018.gadā bija 14734 (2017.g.-49029; 2016.g.-14895; 2015.g.-15100), pie kam 85% no tiem tiek izdarīts ambulatorajiem pacientiem.

Ultrasonoskopisko izmeklējumu skaits 2018.gadā bija 11064 (2017.g.-12034; 2016.g.-12553),no tiem doplerogrāfijas– 1556 (2017.g.-2409; 2016. g.-1472).

**Klīniskā laboratorija**

2018.gadā laboratorisko izmeklējumu skaits kopā bija 105338 (2017.g.-134231; 2016.g.-156064; 2015.g.-263052), bet ambulatoro izmeklējumu skaits ir zems un sastāda tikai 26%, netiek apgūti iedalītie valsts līdzekļi, kas, iespējams, saistāms ar Rīgas lielo privāto laboratoriju ekspansiju novados.

**Endoskopija**

Endoskopisko izmeklējumu skaits 2018.gadā bija 755 (2017.g.-763; 2016.g.-763; 2015.g.-821), no kuriem 79% ambulatorajiem pacientiem. Samazinājums saistīts ar endoskopu biežajiem remontiem,specialista prombūtni.

**Funkcionālās diagnostika**

Veikti 6094 sirds asinsvadu izmeklējumi, no kuriem 60% ambulatoriem pacientiem.

**Profilaktiskās apskates pie ginekologa**

2018.gadā onkocitoloģiski izmeklētas 1406 sievietes, 1 gadījumā atrasts dzemdes kakla vēzis.

**Pārējās darbības jomās**

Turpinājās darbs medicīniskās un citas aparatūras, iekārtu tehniskās atbilstības uzturēšanas jomā, veikti kalibrēšanas, verificēšanas, servisa darbi, nepieciešamie aparatūras remonti un to finansēšana atbilstoši normatīvajiem aktiem. 2018. gadā pamatlīdzekļu iepirkumiem un remontiem izlietoti 1718291 euro apmērā (bez PVN), (salīdzinot: 2017.g. – 258380; 2016.g. – 138208), tajā skaitā:

* Stacionāra un dianostikas ēku jumta nomaiņa , fasādes siltināšana un renovācija, ārdurvju un logu nomaiņa, daļēja teritorijas bruģēšana, kā arī dažu telpu remonti EUR 1680121 apmērā.
* Izstrādāta obligāti nepieciešama dokumentācija energosertifikātam par EUR 3400
* Asins komponentu atkausētājs – EUR 4000 vērtībā
* Pacientu transportēšanas rati – EUR 2380 vērtībā
* Turpināta datortehnikas atjaunošana stacionārā un ambulatorajā nodaļā par EUR 2715
* Dzemdību nodaļai nopirkts jauns zīdaiņu sildīšanas galdiņš par EUR 1520. Šim pirkumam izlietoti arī uzņēmuma kontā turētie ziedojumu līdzekļi.
* Aparātu un iekārtu remonti un detaļu iegāde - EUR 16527
* Pārējais inventārs – EUR 7628 apmērā

2018. gadā finanšu līdzekļi tika novirzīti arī slimnīcas kompleksa materiāli tehniskās bāzes nodrošināšanai un uzturēšanai - kosmētiskiem remontiem, komunikāciju uzturēšanai un avāriju likvidēšanai, iekārtu un inventāra plānotai servisa nodrošināšanai, izmantojamo energoresursu un sakaru nodrošināšanai, autotransporta darbības nodrošināšanai, remontiem, apdrošināšanai.

Sabiedrības sociālās attīstības izmaksas kopējos izdevumos 2018.gadā ir 69.1% (2017.gadā bija 64.5%, 2016.gadā bija 65.9%, 2015.gadā bija 65.5%).

Sabiedrībā strādājošo skaits 2018.gada 31.decembrī bija 269, no tiem 73 ārsti un funkcionālie speciālisti, 90 ārstniecības un pacientu aprūpes personas, 44 māsu palīgi, 62 saimnieciskais kā arī ārstniecības un aprūpes procesu atbalsta personāls (2017.gadā bija 264) un to faktiskā vidējā mēneša alga par 1.0 slodzi ir 1018 euro (2017.gadā bija 818 euro).

2018.gadā realizējot kadru politikas jautājumus, atbilstoši noslēgtajam Koplīgumam, tika finansiāli atbalstītas tālākizglītības programmas Sabiedrības darbiniekiem un turpināta rezidentu piesaistīšana reģionam. Ar slimnīcas atbalstu Rīgas Stradiņa universitātē rezidentūrā mācības turpināja 5 rezidenti par valsts finansējuma līdzekļiem un viens, ko finansēja Sabiedrība, LU viens Sabiedrības apmaksāts rezidents.

**Sabiedrības turpmākā attīstība.**

Valsts veselības aprūpes sistēmas mērķis ir esošā finansējuma apstākļos nodrošināt efektīvu veselības aprūpes sistēmas resursu izmantošanu, lai nodrošinātu izdevumu optimizāciju un veselības aprūpes sistēmas darbības ilgtspēju, kā arī vienlīdzīgu pieeju visiem Latvijas iedzīvotājiem tiem veselības aprūpes pakalpojumiem, kas tiek apmaksāti no valsts budžeta līdzekļiem.

Sabiedrības turpmākā attīstība ir atkarīga no valdības lēmumiem veselības aizsardzības jomā un Veselības aprūpes sistēmas attīstības plāna turpmākiem gadiem, kurā pēc Veselības ministrijas ieskata jāstiprina primārā, sekundārā ambulatorā un dienas stacionāru veselības aprūpe, tādejādi vēl samazinot hospitalizāciju skaitu diennakts stacionārā.

Līgumi ar Nacionālo veselības dienestu 2019.gadam par valsts budžeta finanšu līdzekļiem stacionārai un ambulatorai aprūpei ir noslēgti daļēji,jo nav pieņemts valsts budžets.

Ir izstrādāta Sabiedrības vidēja termiņa darbības stratēģija 2015.-2020. gadiem, kurā norādītie galvenie virzieni pa gadiem sekmīgi tiek realizēti

Joprojām Sabiedrībai ļoti nozīmīgs 2019.gadā un tuvākajos gados ir kadru politikas jautājums, bez kura risinājuma būs apgrūtināta kvalitatīva veselības pakalpojumu nodrošināšana rajona iedzīvotājiem, tālāka attīstība un konkurētspēja reģionā un valstī kopumā. 2019.gadā ar Sabiedrības atbalstu rezidentūrā turpina specialitātes apguvi 5 ārstniecības personas par valsts finansējuma līdzekļiem un viens specialists kā maksas rezidents, ko apmaksā Sabiedrība.

Modernu un jaunu diagnostisko un ārstniecisko tehnoloģiju ieviešana, esošo modernizācija, darba vides sakārtošana ir priekšnosacījums kvalitatīvu, drošu medicīnisko pakalpojumu nodrošināšanai iedzīvotājiem.

Lai nodrošinātu Sabiedrības iesaistīšanos un pastāvēšanu tālākā veselības aprūpes sistēmas reformā, ir svarīgs mērķtiecīgs, koordinēts Sabiedrības vadības un kapitāldaļu turētāja nākotnes redzējums, lai nodrošinātu teritorijas iedzīvotājiem nepieciešamo diennakts neatliekamo stacionāro medicīnisko palīdzību un plānveida ambulatoro pakalpojumu pieejamību un kvalitāti tuvu dzīves vietai par pieņemamu cenu esošajos profilos, tos nesagraujot, bet gan tos saglabājot iedzīvotājiem un turpmākai sabalansētai, drošai teritorijas ekonomiskai un sociālai attīstībai. Diemžēl sakarā ar finansējumu pēc kvotu principa lauku teritorijā ir grūti nodrošināt visiem iedzīvotājiem pieejamību brīdī, kad viņiem tas ir nepieciešams.

Katra darbinieka kvalitatīvs un atbildīgs darbs, kas pakārtots pārdomātai darba organizācijai, racionālai un ekonomiskai finanšu līdzekļu izlietošanai, kam jānodrošina savlaicīga un kvalitatīva diagnostika, ārstēšana, aprūpes servisa paaugstināšana, darba vides apstākļu uzlabošana ir pamats, lai radītu visus priekšnosacījumus pacienta tiesību ievērošanai veselības aprūpē un cilvēka pamata vajadzību saņemt veselības aprūpi.

Svarīgākais un neatliekami veicamais lielākais darbs 2019.gadā ir stacionāra 3.stāva un rehabilitācijas nodaļas rekonstrukcijas projektu izstrāde un darbu uzsākšana..

**Priekšlikumi par peļņas sadali vai zaudējumu segšanu.**

Valde iesaka, lai nodrošinātu uzņēmuma sekmīgu darbību un attīstību turpmāk, kā arī lai segtu iespējamos saimnieciskās darbības zaudējumus nākotnē, peļņu 408.881, atstāt nesadalītu un pilnā apmērā novirzīt uzņēmuma attīstībai.

**Notikumi pēc pārskata gada beigām**

Laika periodā starp pārskata gada pēdējo dienu un dienu, kad valdes priekšsēdētājs paraksta gada pārskatu, nav bijuši nekādi nozīmīgi vai ārkārtas apstākļi, kas ietekmētu gada rezultātus un sabiedrības finansiālo stāvokli.

**Valdes priekšsēdētājs**

\_\_\_\_\_\_\_\_\_\_\_\_\_\_\_\_\_\_\_ / Juris Bogužs/

2019.gada 4.aprīlis

**I. Finanšu pārskats**

1. **Bilance 2018.gada 31.decembrī**

|  |  |  |  |  |
| --- | --- | --- | --- | --- |
| **Nr.** | **Aktīvs** | **Piez. Nr.** | **31.12.2018.** | **31.12.2017.** |
|  | 1. **Ilgtermiņa ieguldījumi** |  |  |  |
| **I.** | **Nemateriālie ieguldījumi:** |  |  |  |
| 1. | Citi nemateriālie ieguldījumi. | 5.3.1 | 2815 | 212 |
|  | **Nemateriālie ieguldījumi kopā:** |  | **2815** | **212** |
| **II.** | **Pamatlīdzekļi (pamatlīdzekļi, ieguldījuma īpašumi un bioloģiskie aktīvi):** |  |  |  |
| 1. | Nekustamie īpašumi: |  | 3922415 | 1821400 |
| a) | zemesgabali, ēkas un inženierbūves, |  | 3922415 | 1821400 |
| 2. | Ilgtermiņa ieguldījumi nomātajos pamatlīdzekļos. |  | 1652 | 2754 |
| 3. | Tehnoloģiskās iekārtas un ierīces. |  | 209550 | 321086 |
| 4. | Pārējie pamatlīdzekļi un inventārs. |  | 35224 | 56061 |
| 5. | Pamatlīdzekļu izveidošana un nepabeigto celtniecības objektu izmaksas. |  | 4094 | 36721 |
| 6. | Avansa maksājumi par pamatlīdzekļiem. |  | 0 | 625 |
|  | **Pamatlīdzekļi (pamatlīdzekļi, ieguldījuma īpašumi un bioloģiskie aktīvi) kopā:** | 5.3.2 | **4172935** | **2238647** |
| **III.** | **Ilgtermiņa finanšu ieguldījumi:** |  |  |  |
| 1. | Pārējie aizdevumi un citi ilgtermiņa debitori. | 5.3.3 | 29459 | 15965 |
|  | **Ilgtermiņa finanšu ieguldījumi kopā:** |  | **29459** | **15965** |
|  | **Ilgtermiņa ieguldījumi kopā** |  | **4205209** | **2254824** |
|  | 1. **Apgrozāmie līdzekļi** |  |  |  |
| **I.** | **Krājumi:** |  |  |  |
| 1. | Izejvielas, pamatmateriāli un palīgmateriāli. | 5.3.4 | 40089 | 40603 |
| 2. | Avansa maksājumi par krājumiem |  | 4058 | 0 |
|  | **Krājumi kopā:** |  | **44147** | **40603** |
| **II** | **Debitori:** |  |  |  |
| 1. | Pircēju un pasūtītāju parādi. | 5.3.5 | 112403 | 34788 |
| 2. | Citi debitori. | 5.3.6 | 34216 | 1860 |
| 3. | Nākamo periodu izmaksas. | 5.3.7 | 3896 | 4764 |
|  | **Debitori kopā:** |  | **150515** | **41412** |
| **III** | **Nauda.** | 5.3.8 | **4470625** | **5739004** |
|  | Apgrozāmie līdzekļi kopā: |  | **4665287** | **5821019** |
|  | BILANCE: |  | **8870496** | **8075843** |

|  |  |  |  |  |
| --- | --- | --- | --- | --- |
| **Nr.** | **Pasīvs** | **Piez. Nr.** | **31.12.2018.** | **31.12.2017.** |
|  | **Pašu kapitāls:** |  |  |  |
| 1. | Daļu kapitāls (pamatkapitāls). | 5.3.9 | 6800000 | 5842552 |
| 2. | Rezerves: |  |  |  |
| a) | pārējās rezerves. | 5.3.10 | 0 | 56915 |
| 3. | Iepriekšējo gadu nesadalītā peļņa vai nesegtie zaudējumi. |  | 26249 | 428765 |
| 4. | Pārskata gada peļņa vai zaudējumi. | 5.3.11 | 408881 | 441102 |
|  | **Pašu kapitāls kopā:** |  | **7235130** | **6769334** |
|  | **Kreditori:** |  |  |  |
|  | **Ilgtermiņa kreditori:** |  |  |  |
| 1. | Nākamo periodu ieņēmumi. | 5.3.12 | 745097 | 774189 |
|  | **Ilgtermiņa kreditori kopā:** |  | **745097** | **774189** |
|  | **Īstermiņa kreditori** |  |  |  |
| 1. | Parādi piegādātājiem un darbuzņēmējiem. | 5.3.13 | 197508 | 21864 |
| 2. | Nodokļi un valsts sociālās apdrošināšanas obligātās iemaksas. | 5.3.14 | 253364 | 172303 |
| 3. | Pārējie kreditori. | 5.3.15 | 174832 | 138830 |
| 4. | Nākamo periodu ieņēmumi. | 5.3.16 | 29092 | 29157 |
| 5. | Uzkrātās saistības. | 5.3.17 | 235473 | 170166 |
|  | **Īstermiņa kreditori kopā:** |  | **890269** | **532320** |
|  | **Kreditori kopā:** |  | **1635366** | **1306509** |
|  | BILANCE: |  | **8870496** | **8075843** |

**2. Peļņas vai zaudējumu aprēķins**

**(klasificēts pēc izdevumu funkcijas)**

### par 2018.gadu

|  |  |  |  |  |
| --- | --- | --- | --- | --- |
| **Nr.**  **p.k** | **RĀDĪTĀJA NOSAUKUMS** | **Piezīmes numurs** | **2018.** | **2017.** |
| 1. | Neto apgrozījums |  | **5663114** | **5038796** |
|  | a) no citiem pamatdarbības veidiem. | **5.4.1** | 5663114 | 5038796 |
| 2. | Pārdotās produkcijas ražošanas pašizmaksa, pārdoto preču vai sniegto pakalpojumu iegādes izmaksas. | **5.4.2** | 5032058 | 4282477 |
| 3. | **Bruto peļņa vai zaudējumi** |  | **631056** | **756319** |
| 4. | Administrācijas izmaksas. | **5.4.3** | 174379 | 172673 |
| 5. | Pārējie saimnieciskās darbības ieņēmumi. | **5.4.4** | 96302 | 99108 |
| 6. | Pārējās saimnieciskās darbības izmaksas. | **5.4.5** | 144098 | 140079 |
| 7. | **Peļņa vai zaudējumi pirms uzņēmumu ienākuma nodokļa** |  | **408881** | **542675** |
| 8. | Uzņēmumu ienākuma nodoklis par pārskata gadu. |  | **0** | **101573** |
| 9. | **Pārskata gada peļņa vai zaudējumi** |  | **408881** | **441102** |

**3. Pašu kapitāla izmaiņu pārskati par gadiem, kas noslēdzas 2017.gada un 2018.gada 31.decembrī**

|  |  |  |  |  |  |
| --- | --- | --- | --- | --- | --- |
| Izmaiņu veidi | Pamatkapitāls | Pārējās rezerves | Iepriekšējo gadu nesadalītā peļņa | Pārskata gada nesadalītā peļņa | Pašu kapitāls kopā |
| **Atlikums uz 31.12.2016 pirms grāmatvedības politikas maiņas / būtiskas kļūdas labojuma** | **5842552** | **0** | **0** | **428765** | **6271317** |
| 2016.gada peļņa pārvietota uz iepriekšējo gadu nesadalīto peļņu |  |  | 428765 | -428765 | **0** |
| Pašvaldības ieguldījums pamatkapitālā pēc 2017.gada 15.februāra Dobeles novada domes lēmuma Nr 2.1./24 |  | 56915 |  |  | **56915** |
| 2017.gada nesadalītā peļņa |  |  |  | 441102 | **441102** |
| **Koriģēts atlikums 2017.gada 31.decembrī** | **5842552** | **56915** | **428765** | **441102** | **6769334** |
| 2017.gada peļņa pārvietota uz iepriekšējo gadu nesadalīto peļņu |  |  | 441102 | -441102 | **0** |
| Pašvaldības ieguldījums pamatkapitālā pēc 2018.gada 6.marta Dobeles novada domes lēmuma Nr 2.1./25 |  | 56915 |  |  | **56915** |
| Pārreģistrēts pamatkapitāls \_iekļautas rezerves | 113830 | -113830 |  |  | **0** |
| Pārreģistrēts pamatkapitāls \_iekļauta peļņa | 428765 |  | -428765 |  | **0** |
| Pārreģistrēts pamatkapitāls \_iekļauta peļņa | 414853 |  | -414853 |  | **0** |
| 2018.gada nesadalītā peļņa |  |  |  | 408881 | **408881** |
| **Atlikums 2018.gada 31.decembrī** | **6800000** | **0** | **26249** | **408881** | **7235130** |

1. **Naudas plūsmas pārskats pēc tiešās metodes**

|  |  |  |
| --- | --- | --- |
| Posteņa nosaukums | 2018.gads | 2017.gads |
| Ieņēmumi no preču pārdošanas un pakalpojumu sniegšanas | 5535285 | 4956040 |
| Maksājumi piegādātājiem, darbiniekiem, pārējiem pamatdarbības izdevumiem | -4751160 | -4028644 |
| Pārējās uzņēmuma pamatdarbības ieņēmumi vai izdevumi | -291453 | -19684 |
| **Bruto pamatdarbības naudas plūsma** | **492672** | **907712** |
| Izdevumi uzņēmumu ienākuma nodokļa maksājumiem | -71075 | -67056 |
| **Bruto pamatdarbības naudas plūsma** | **421597** | **840656** |
| Pamatlīdzekļu un nemateriālo ieguldījumu iegāde | -1746891 | -219854 |
| **Ieguldīšanas darbības neto naudas plūsma** | **-1746891** | **-219854** |
| Ieņēmumi no akciju un obligāciju emisijas vai kapitāla līdzdalības daļu ieguldījumiem | 56915 | 56915 |
| **Finansēšanas darbības neto naudas plūsma** | **56915** | **56915** |
| **Naudas un tās ekvivalentu neto pieaugums vai samazinājums** | **-1268379** | **677717** |
| **Naudas un tās ekvivalentu atlikums pārskata gada sākumā** | **5739004** | **5061287** |
| **Naudas un tās ekvivalentu atlikums pārskata gada beigās** | **4470625** | **5739004** |

**5. Pielikums 2018.gada finanšu pārskatam**

**5.1. Vispārīgā informācija par sabiedrību**

|  |  |
| --- | --- |
| 1. Uzņēmuma pilns nosaukums | SIA “Dobeles un apkārtnes slimnīca” |
| 2. Uzņēmuma juridiskais statuss | Sabiedrība ar ierobežotu atbildību |
| 3. Reģistrācijas Nr., vieta un datums | 000355132, Rīgā, 25.06.2001, Komercreģistrā 31.03.2004 |
| 4. Nodokļa maksātāja numurs | LV40003551323 |
| 5. Adrese (juridiskā un faktiskā) | Ādama iela 2, Dobeles novads, Dobeles pilsēta, LV-3701 |
| 6. Tālrunis, fakss, e-pasts | 63781145, 63724553, info@dobelesslimnica.lv |
| 7. Pamatdarbības NACE2 kods un veids | NACE 86.10 – slimnīcu darbība, NACE 68.20 – sava nekustamā īpašuma izīrēšana un iznomāšana, NACE 35.30 - tvaika un karstā ūdens piegāde, cita statūtos paredzētā darbība |
| 8. Valde (vārds, uzvārds) | Valdes priekšsēdētājs Juris Bogužs |
| 9. Grāmatveža vārds, uzvārds vai ārpakalpojumu uzņēmuma nosaukums | Valentina Agijeviča |
| 10. Dalībnieku pilns vārds vai nosaukums, rezidences valsts, daļu skaits un īpatsvars % | Dobeles novada dome, Latvija, 100% kapitāla daļas |
| 11. Bankas iestādes nosaukums, norēķinu konta numurs, valūtas veids | AS "SEB banka" LV24UNLA0050000387934 (euro)  "Swedbank" AS LV80HABA0001402050461 (euro)  "Swedbank" AS LV29HABA0551003330378 (euro) |
| 12. Pārskata gads | 01.01.2018. – 31.12.2018. |
| 13. Iepriekšējais periods | 01.01.2017. – 31.12.2017. |
| 14. Ziņas par saistītiem uzņēmumiem un ar uzņēmumu saistītām personām | Dobeles novada pašvaldība |
| 15. Revidenta vārds, uzvārds, sertifikāta numurs, adrese | DZ BIROJS, SIA Zvērinātu revidentu komercsabiedrība, reģ.nr. 40003541217, Licence Nr.108 Atbildīgā zvērinātā revidente Anna Jesemčika Sertifikāta Nr.125 |
| 16. Gada pārskata plānotais apstiprināšanas datums | 04.04.2019 |
| 17. Vadības lēmums saskaņā ar pārskata gada finanšu rezultātu: | Atstāt peļņu nesadalītu līdz atsevišķa lēmuma pieņemšanai. |
| 18. Strādājošo vidējais skaits pa kategorijām | Valdes locekļi – 1 cilvēks  Pārējie darbinieki – 268 cilvēks |

#### 5.2. Uzskaites un novērtēšanas metodes – vispārīgie principi

**5.2.1. Pārskata sagatavošanas pamats**

Gada pārskats ir sagatavots atbilstoši likuma "Par grāmatvedību", Gada pārskatu un [konsolidēto gada pārskatu likum](http://likumi.lv/ta/id/147385-konsolideto-gada-parskatu-likums)a, 22.12.2015. Ministru kabineta noteikumu Nr.775 "Gada pārskatu un konsolidēto gada pārskatu likuma piemērošanas noteikumi" prasībām.

Peļņas vai zaudējumu aprēķina shēma vertikālā formā (klasificēta pēc izdevumu funkcijas).

Naudas plūsmas pārskats pēc tiešās metodes.

Grāmatvedības uzskaite veikta ar datorprogrammas "Kentaurs Integra" palīdzību.

**5.2.2. Pielietotie grāmatvedības principi**

Finanšu pārskats sniedz patiesu un skaidru priekšstatu par sabiedrības līdzekļiem (aktīviem), saistībām, finansiālo stāvokli un peļņu vai zaudējumiem.

Finanšu pārskats sagatavots atbilstoši šādiem vispārīgajiem principiem:

1) pieņemts, ka sabiedrība darbosies arī turpmāk (darbības turpināšanas princips);

2) izmantotas tādas pašas grāmatvedības politikas un novērtēšanas metodes, kuras izmantotas iepriekšējā pārskata gadā.

3) finanšu pārskatā posteņi atzīti un novērtēti, izmantojot piesardzības principu, jo īpaši ievēroti šādi nosacījumi:

a) finanšu pārskatā iekļauta tikai līdz bilances datumam iegūta peļņa,

b) ņemtas vērā visas saistības, kā arī paredzamās riska summas un zaudējumi, kas radušies pārskata gadā vai iepriekšējos gados, arī tad, ja tie kļuvuši zināmi laikposmā starp bilances datumu un dienu, kad gada pārskats ir parakstīts,

c) aprēķinātas un ņemtas vērā visas aktīvu vērtības samazināšanās un nolietojuma summas neatkarīgi no tā, vai pārskata gads tiek noslēgts ar peļņu vai zaudējumiem;

4) bilances un peļņas vai zaudējumu aprēķina posteņos summas norādītas pēc uzkrāšanas principa, proti, ieņēmumi un izdevumi norādīti, ņemot vērā to rašanās laiku, nevis naudas saņemšanas vai izdošanas laiku. Ar pārskata gadu saistītie ieņēmumi un izdevumi norādīti neatkarīgi no maksājuma vai rēķina saņemšanas datuma;

5) izmaksas saskaņotas ar ieņēmumiem attiecīgajos pārskata periodos;

6) pārskata gada sākumā attiecīgajos bilances posteņos norādītas summas (sākuma atlikumi), kas atbilst tajos pašos bilances posteņos norādītajām summām iepriekšējā pārskata gada beigās (beigu atlikumi);

7) bilances aktīva un pasīva posteņi novērtēti atsevišķi;

8) izņemot peļņas vai zaudējumu aprēķina posteņus "Pārējie saimnieciskās darbības ieņēmumi" un "Pārējās saimnieciskās darbības izmaksas", citas jebkādas ieskaites starp bilances aktīva un pasīva posteņiem vai peļņas vai zaudējumu aprēķina ieņēmumu un izdevumu posteņiem nav veiktas;

9) bilances un peļņas vai zaudējumu aprēķina posteņos summas norādītas, ņemot vērā saimniecisko darījumu saturu un būtību, nevis tikai juridisko formu;

10) bilances un peļņas vai zaudējumu aprēķina posteņi novērtēti atbilstīgi iegādes izmaksām. Iegādes izmaksas ir preces vai pakalpojuma pirkšanas cena (atskaitot saņemtās atlaides), kurai pieskaitīti ar pirkumu saistītie papildu izdevumi.

##### 5.2.3. Pārskata periods

No 01.01.2018. līdz 31.12.2018.

Iepriekšējais periods no 01.01.2017. līdz 31.12.2017.

##### 5.2.4. Naudas vienība un ārvalstu valūtas pārvērtēšana

Šajos finanšu pārskatos atspoguļotie rādītāji ir izteikti Latvijas valūtā - euro (EUR). Ja pārskata periodā pastāvētu darījumi ārvalstu valūtā, visi monetārie aktīvu un pasīvu posteņi tiktu pārrēķināti euro pēc ECB noteiktā kursa, kas ir spēkā bilances datumā (dienas beigās). Ārvalstu valūtas kursu svārstību rezultātā gūtā peļņa vai zaudējumi būtu atspoguļoti attiecīgā perioda peļņas vai zaudējumu aprēķinā. Pārskata gadā darījumi ārvalstu valūtā nav.

**5.2.5. Ilgtermiņa un īstermiņa posteņi**

Ilgtermiņa ieguldījumi ir līdzekļi, kas paredzēti ilgstošai lietošanai (ilgāk par 12 mēnešiem pēc attiecīgā pārskata gada beigām) vai ieguldīti ilglietojamā īpašumā. Citi līdzekļi ir apgrozāmie līdzekļi.

**5.2.6. Nemateriālie ieguldījumi un pamatlīdzekļi**

**I. Nemateriālie ieguldījumi** — bezķermeniskas lietas, kas nav finanšu aktīvi un atbilst abiem šādiem klasifikācijas kritērijiem:

a) tās iespējams nošķirt vai atdalīt no sabiedrības un pārdot, nodot, licencēt, iznomāt vai apmainīt (individuāli vai kopā ar citu saistību vai aktīvu) vai tās ir radušās no līguma vai citām tiesībām neatkarīgi no tā, vai šās tiesības ir nododamas vai nošķiramas no sabiedrības vai no citām tiesībām un pienākumiem,

b) tās sabiedrība paredz izmantot ilgāk par vienu gadu un sagaida, ka no šo lietu turēšanas tiks saņemti saimnieciskie labumi.

Nemateriālo ieguldījumu inventarizācija veikta laikā no 01.11.2018. līdz 31.01.2019.

Inventarizācijas rezultātā nav konstatēti nemateriālie ieguldījumi, kuriem jāveic vērtības samazināšanas procedūru. Lietderīgās lietošanas laiks nebija mainīts.

**II. Pamatlīdzekļi** — kustamas vai nekustamas ķermeniskas lietas, kuras atbilst visiem šādiem klasifikācijas kritērijiem:

a) tās sabiedrība tur kā īpašnieks vai kā nomnieks saskaņā ar finanšu nomu, lai izmantotu pakalpojumu sniegšanai, iznomāšanai vai administratīvā nolūkā (sabiedrības pārvaldes vajadzībām vai citām vajadzībām, piemēram, citu pamatlīdzekļu darbības uzturēšanai, sabiedrības pamatdarbībai, būtisku darba drošības vai vides aizsardzības prasību izpildes nodrošināšanai),

b) tās sabiedrība paredz izmantot ilgāk par vienu gadu un sagaida, ka no šo lietu turēšanas tiks saņemti saimnieciskie labumi,

c) tās nav iegādātas un netiek turētas pārdošanai,

d) to lietderīgās lietošanas laiks ir ilgāks nekā viens parastās darbības cikls.

e) to vērtība, neskaitot PVN ir vismaz 300 euro.

Vērtības samazinājuma korekcijas — korekcijas, kuras veic, lai norādītu aktīvu vērtības samazinājumu bilances datumā, neatkarīgi no tā, vai šīs vērtības samazinājums ir vai nav galīgs. Ar vērtības samazinājuma korekcijām saprot arī pamatlīdzekļa ikgadējā nolietojuma aprēķināšanu un nemateriālo ieguldījumu ikgadējo vērtības norakstīšanu.

Pamatlīdzekļu nolietojums tika aprēķināts pēc lineāras metodes. Pamatlīdzekļi bilancē ir atspoguļoti pēc atlikušās vērtības, atskaitot no iegādes vērtības nolietojumu un vērtības samazinājumu, ja tādā būtu. Saimnieciskas darbības vajadzībām sabiedrība lieto pamatlīdzekļus un nemateriālus ieguldījumus ar nulles atlikušo vērtību. Šo aktīvu iegādes vērtība ir EUR 1445486.

Zemes gabaliem nolietojums netiek aprēķināts.

|  |  |  |
| --- | --- | --- |
| **Pamatlīdzekļu kategorijas** | | **Derīgas lietošanas laiks gados, amortizācijas norma** |
| 1. | Nekustamie īpašumi: |  |
| a) | zemesgabali, ēkas un inženierbūves, | no 1.5% līdz 5% |
| 2. | Tehnoloģiskās iekārtas un ierīces. | 20% |
| 3. | Pārējie pamatlīdzekļi un inventārs. | no 14.2% līdz 35% |

**Vērtības samazinājuma korekcijas**

Vērtības samazinājuma korekcija ir ikgadējais nolietojums. Nolietojums tika aprēķināts no nākama pēc iegādes un ievešanas ekspluatācijā mēneša 1.datuma. Pamatlīdzekļu inventarizācija veikta laikā no 01.11.2018. līdz 31.01.2019.

Inventarizācijas rezultātā nav konstatēti pamatlīdzekļi, kuriem notiek vērtības samazināšana vairāk, nekā no ikgadējas nolietojuma vērtības.

Pamatlīdzekļu atlikušās vērtības, nolietojamās vērtības un lietderīgās lietošanas termiņi tiek pārskatīti un, ja nepieciešams, koriģēti. Pamatlīdzekļu lietderīgas lietošanas laiks taksācijas gadā nebija mainīts.

Pamatlīdzekļu pašreizējā remonta un uzturēšanas izmaksas tiek iekļautas tā perioda peļņas vai zaudējumu aprēķinā, kurā tās ir radušās.

Pamatlīdzekļu objektu uzskaites vērtības atzīšanu pārtrauc, ja tas tiek atsavināts vai gadījumā, kad no aktīva turpmākās lietošanas nākotnē nav gaidāmi nekādi saimnieciskie labumi.

Neto peļņa vai zaudējumi no pamatlīdzekļu izslēgšanas tiek aprēķināti kā starpība starp pamatlīdzekļa bilances vērtību un pārdošanas rezultātā gūtajiem ieņēmumiem, un iekļauti tā perioda peļņas vai zaudējumu aprēķinā, kurā tie radušies.

Pamatlīdzekļu izveidošanai izmantoto aizņēmumu procentus sabiedrība iekļauj jaunizveidotā pamatlīdzekļa pašizmaksā līdz objekta nodošanai ekspluatācijā. 2018.gadā jaunizveidoto pamatlīdzekļu nav.

Nepabeigtā celtniecība atspoguļo pamatlīdzekļu izveidošanas un nepabeigto celtniecības objektu izmaksas, un tā tiek uzskaitīta sākotnējā vērtībā. Sākotnējā vērtībā ietilpst celtniecības izmaksas un citas tiešās izmaksas. Nepabeigtai celtniecībai nolietojums netiek aprēķināts, kamēr attiecīgie aktīvi nav pabeigti un nodoti ekspluatācijā. Nepabeigtas celtniecības izmaksas bija inventarizētas kopā ar visiem pamatlīdzekļiem laikā no 01.11.2018. līdz 31.01.2019.

**Dotācijas un finansiālais atbalsts**

Pamatlīdzekļu iegādei vai izveidošanai saņemtās dotācijas tiek uzskaitītas kā nākamo periodu ienākumi, kurus pakāpeniski ietver ieņēmumos par dotācijām iegādāto pamatlīdzekļu lietderīgās izmantošanas perioda laikā. Finansiālais atbalsts no kapitāla daļu turētāja, kuru piešķir kā ieguldījumu pamatkapitālā – ieskaita pašu kapitālā un pārreģistrē pamatkapitālu

**Ilgtermiņa ieguldījumi nomātajos pamatlīdzekļos**

Ilgtermiņa ieguldījumi nomātajos pamatlīdzekļos ir saistīti ar kapitālieguldījumiem tādos pamatlīdzekļos, kurus sabiedrība nomā pēc operatīvas nomas līgumiem un pēc šo līgumu nosacījumiem tā nesatur finanšu nomas pazīmes. Nomāto pamatlīdzekļu kapitāla remonta izmaksas tiek norakstītas pēc lineāras metodes nomas periodā.

III. Ieguldījuma īpašumi

Ieguldījuma īpašumi Sabiedrībai nav. Sakarā ar jauna likuma noteikumu piemērošanu, sabiedrībai būtu jāpārtrauc norādīt bilancē ieguldījuma īpašumu sastāvā zemesgabalus, ēkas un inženierbūves vai to daļas, tās jāpārklasificē par pamatlīdzekļiem un jānorāda bilances posteņa "Nekustamie īpašumi" apakš postenī "Zemesgabali, ēkas un inženierbūves" tajā pašā bilances vērtībā, kāda bija pirms pārklasifikācijas.

5.2.7. Krājumu novērtēšana

Pirktie materiāli (medikamenti, medicīniskie materiāli, pārtikas preces, saimniecības materiāli) tiek novērtēti, izmantojot vidējo svērto izmaksu metodi un atspoguļoti bilancē krājumu sastāvā. Saimnieciskā inventāra un mazvērtīgu priekšmetu izmaksu norakstīšana tiek nodrošināta, izejot no materialitātes principa, kura būtība izpaužas faktā, ka grāmatvedības uzskaitē netiek ievērotas nesvarīgas operācijas un grāmatvedis ir tiesīgs norakstīt materiālus un mazvērtīgus priekšmetus, ja uzskata, ka šie priekšmeti pilnīgi tiek izmantoti tieši to iegādes laikā. Ja šī inventāra un mazvērtīgu priekšmetu derīgās lietošanas laiks nav lielāks par vienu gadu, pie iegādes tos fiksē mazvērtīgā inventāra uzskaites kartītē un nododot tos ekspluatācijā, to vērtība iegādes laikā tiek norakstīta saimniecisko izdevumu kontā 100 procentu apmērā.

**5.2.8. Debitoru parādi un uzkrātie ieņēmumi**

**Debitoru parādi**

Debitoru parādu atlikumus bilancē norāda atbilstoši attaisnojuma dokumentiem un ierakstiem sabiedrības grāmatvedības reģistros un tie ir saskaņoti ar attiecīgajiem debitoriem, veicot savstarpējo atlikumu salīdzināšanu bilances datumā. Strīda gadījumos debitoru parādu atlikumus bilancē tika norādīts atbilstoši sabiedrības grāmatvedības datiem. Debitoru parādi ir reāli. Sabiedrības politika sakarā ar debitoru parādu atzīšanu par šaubīgiem vai bezcerīgiem ir tāda:

* debitoru parādi, kuru maksāšanas termiņš ir kavēts, un uz bilances datumu tas ir 6 mēneši vai vairāk, debitors nav likvidēts, tam nav uzsākta bankrota procedūra un sabiedrības vadībai ir pierādījumi par to ka šīs parāds būs samaksāts – tādi parādi tiek atzīti par šaubīgiem un tiem izveido uzkrājumi 100% apmērā;
* tādi debitoru parādi, kas attiecas uz likvidētām sabiedrībām, tiek atzīti par bezcerīgiem un norakstīti no uzkrājumiem.

Ievērojot UIN likuma Pārejas noteikumu 28.punktu, pārskata gada beigās uzkrājumi šaubīgiem debitoriem, kas ir izveidoti līdz 31.12.2017, uzskaitīti atsevišķi no tiem, kuri tiek veidoti pēc 01.01.2018.

Fizisko personu – pacientu maksājumu apmērus un samaksas termiņus regulē Ārstniecības likums un Veselības aprūpes organizēšanas un finansēšanas kārtība. Pacientiem radīta iespēja norēķināties par saņemtajiem pakalpojumiem periodā līdz 6 mēnešiem. Pēc šī termiņa beigām parāda summa tiek nodota piespiedu piedziņai. Pacientu neapmaksāto ārstniecības pakalpojumu summas personificētas un fiksētas datu uzskaites sistēmā Ārsta Birojs.

**Uzkrātie ieņēmumi**

Uzkrātie ieņēmumi Sabiedrībai nav.

**5.2.9. Nākamo periodu izmaksas**

Maksājumi, kas izdarīti pirms bilances datuma, bet attiecas uz nākamajiem pārskata gadiem, norādīti bilances postenī "Nākamo periodu izmaksas".

**5.2.10. Rezerves**

Ilgtermiņa ieguldījumu pārvērtēšanas rezervi sabiedrība neveido

Pārējās rezerves uzskaita finansiālo atbalstu no kapitāla daļu turētāja, kuru piešķir kā ieguldījumu pamatkapitālā – līdz pamatkapitāla pārreģistrēšanai.

**5.2.11. Uzkrājumi**

Uzkrājumi Sabiedrībā veidoti netika.

**5.2.12. Kreditoru parādi**

Kreditoru parādu atlikumus bilancē norāda atbilstoši attaisnojuma dokumentiem un ierakstiem sabiedrības grāmatvedības reģistros un tie ir saskaņoti ar attiecīgajiem kreditoriem, veicot savstarpējo atlikumu salīdzināšanu bilances datumā. Strīda gadījumos kreditoru parādu atlikumi bilancē tika norādīti atbilstoši sabiedrības grāmatvedības datiem.

**5.2.13. Finanšu un operatīva noma**

Nomas klasifikāciju veic nomas uzsākšanas datumā un par pamatu ņem darījumu būtību, bet nevis tikai nomas līguma juridisko formu. Nomas klasifikācija pamatojas uz iznomātā aktīva īpašuma tiesībām raksturīgo risku un atlīdzības sadalījumu starp iznomātāju un nomnieku.

**5.2.14. Nākamo periodu ieņēmumi**

Maksājumi, kas saņemti pirms bilances datuma, bet attiecas uz nākamo pārskata gadu vai tālākiem pārskata gadiem, norādīti bilances postenī "Nākamo periodu ieņēmumi". Atspoguļota saņemto ieņēmumu daļa, no kuras norakstīs finanšu vajadzībām aprēķināto pamatlīdzekļu nolietojumu summas, kas tiks aprēķinātas pārskata gadam un pārskata gadam sekojošam gadam sekojošos gados

**5.2.15. Uzņēmuma ienākuma nodoklis.**

Pārskata gadā Uzņēmumam nav aprēķināts uzņēmuma ienākuma nodokis, jo darbības rezultātā nav veidojies ar nodokli apliekamā bāze.

**5.2.16. Uzkrātās saistības**

Bilances postenī "Uzkrātās saistības" norāda skaidri zināmās saistību summas pret piegādātājiem un darbuzņēmējiem par pārskata gadā saņemtajām precēm vai pakalpojumiem, par kurām piegādes, pirkuma vai uzņēmuma līguma nosacījumiem vai citu iemeslu dēļ bilances datumā vēl nav saņemts maksāšanai paredzēts attiecīgs attaisnojuma dokuments (rēķins). Šās saistību summas aprēķina, pamatojoties uz attiecīgajā līgumā noteikto cenu un faktisko preču vai pakalpojumu saņemšanu apliecinošiem dokumentiem.

Uzkrātās neizmantoto atvaļinājumu izmaksas tiek aplēstas, reizinot darbinieku vidējo dienas izpeļņu par pārskata gada pēdējiem sešiem mēnešiem ar pārskata gada beigās uzkrāto neizmantoto atvaļinājuma dienu skaitu.

**5.2.17. Ieņēmumu atzīšanas principi un neto apgrozījums**

Ieņēmumos iekļauti sabiedrības parastajā darbībā gūtie saimnieciskie labumi, kuri ir saņemti vai būs saņemti un kuru rezultātā sabiedrības bilancē palielinājās vai palielināsies pašu kapitāls, izņemot gadījumus, kad pašu kapitāls palielinājās sakarā ar akcionāru vai dalībnieku veiktajām iemaksām pamatkapitālā.

Par sabiedrības parasto darbību uzskata visas darbības, kuras sabiedrība veic savas saimnieciskās darbības ietvaros (veselības aprūpes pakalpojumu sniegšana), kā arī tādas darbības, kuras sekmē sabiedrības saimniecisko darbību vai ir radušās saistībā ar šādām darbībām, vai tieši izriet no tām.

Ar pārskata gadu saistītie ieņēmumi no pakalpojumu sniegšanas iekļauti peļņas vai zaudējumu aprēķina postenī "Neto apgrozījums". Neto apgrozījums ir ieņēmumi no pakalpojumu sniegšanas, no kuriem atskaitīta tirdzniecības atlaides un citas piešķirtās atlaides, kā arī pievienotās vērtības nodokli un citus nodokļus, kas tieši saistīti ar apgrozījumu.

Ieņēmumus no preču pārdošanas un pakalpojumu sniegšanas neatkarīgi no maksājuma datuma un rēķina izrakstīšanas datuma uzskaita tad, kad ir izpildīti attiecīgie ieņēmumu uzskaites nosacījumi.

Postenī "Pārējie saimnieciskās darbības ieņēmumi" norāda dažādus citus ieņēmumus, kas nav norādīti postenī "Neto apgrozījums" vai citos attiecīgajos ieņēmumu posteņos un kas radušies saimnieciskās darbības rezultātā vai izriet no tās.

**5.2.18. Izdevumu atzīšanas principi**

Lielāka daļa no izdevumiem uzrādīta peļņas vai zaudējumu aprēķinā, daļa no izdevumiem bija kapitalizēta, jo tie bija saistīti ar ilgtermiņa ieguldījumiem, ar krājumiem, vai uzrādīti nākamo periodu izdevumos, jo attiecas uz nākamiem periodiem. Izdevumi uzrādīti peļņas vai zaudējumu aprēķinā vai ir kapitalizēti neatkarīgi no šo izdevumu apmaksas. Pārdošanas darījumos izdevumi ir saistīti ar ieņēmumiem un norakstās peļņas vai zaudējumu aprēķinā tad, kad tika atzīti ieņēmumi. Pārējie izdevumi iekļauti peļņas vai zaudējumu aprēķinā tāpēc ka tie ir saistīti ar taksācijas periodu. Procentu izdevumi nav kapitalizēti. Soda un kavējuma nauda uzrādīta pēc uzkrāšanas principa.

**5.2.19. Grāmatvedības aplēse un tās maiņa**

Sabiedrība izmanto grāmatvedības aplēses uzskaitē un gada pārskata sastādīšanai. Tie ir - pamatlīdzekļu nolietojums, uzkrājumi, kā aktīvu vērtības samazināšanai, tā arī izdevumu, kas saistīti ar pārskata gadu, atzīšanai, uzkrāto ieņēmumi atzīšanai. 2018.gada aplēšu maiņas nebija.

**5.2.20. Posteņu pārklasifikācija** Pārskata gadā nav veikta posteņu pārklasisikācija

**5.2.21. Kļūdu labojums, grāmatvedības politikas maiņa**

Pēc pārskata gada beigām nav vajadzības koriģēt (labot) iepriekšēja gada pārskata beigu atlikumu, kā arī nav notikusi grāmatvedības politikas maiņa.

**5.2.22. Neparastie darījumi**

Pārskata gadā darījumu vai notikumu, kas nepārprotami atšķiras no sabiedrības parastajām darbībām un kuru bieža vai periodiska atkārtošana nav gaidāma, nebija. Par sabiedrības parastām darbībām tika uzskatītas visas darbības, kuras sabiedrība veic savas saimnieciskās darbības ietvaros, kā arī tādas darbības, kuras sekmē sabiedrības saimniecisko darbību vai ir radušās saistībā ar šādām darbībām, vai tieši izriet no tām.

**5.2.23. Informācija par būtiskiem notikumiem pēc bilances datuma, kuri nav iekļauti bilancē vai peļņas vai zaudējumu aprēķinā.**

Laika posmā no pārskata gada pēdējas dienas līdz šī finanšu pārskata parakstīšanas datumam nav bijuši nekādi notikumi, kuru rezultātā šajā finanšu pārskatā būtu jāveic korekcijas vai kuri būtu jāpaskaidro šajā finanšu pārskatā.

**5.3. Bilances posteņu atšifrējums**

**Piezīme Nr. 1 Nemateriālie ieguldījumi**

|  |  |  |
| --- | --- | --- |
|  | **Datorprogrammas, licence un citi nemateriālie ieguldījumi.** | **Nemateriālie ieguldījumi kopā** |
| **Iegādes vai pārvērtētā vērtība 2017.gads** | | |
| **Iegādes vai pārvērtētā vērtība 01.01.2017.** | 4051 | 4051 |
| **Iegādes vai pārvērtētā vērtība 31.12.20117.** | 4051 | 4051 |
| **Nolietojums 2017.gads** | | |
| **Uzkrātais nolietojums 01.01.2017.** | **3606** | **3606** |
| Aprēķināts pārskata gadā | 233 | 233 |
| **Uzkrātais nolietojums 31.12.2017.** | **3839** | **3839** |
| **Bilances vērtība 01.01.2017.** | **445** | **445** |
| **Bilances vērtība 31.12.2017.** | **212** | **212** |
| **Iegādes vai pārvērtētā vērtība 2018.gads** | | |
| **Iegādes vai pārvērtētā vērtība 01.01.2018.** | **4051** | **4051** |
| Iegādāts/nodots ekspluatācijā pārskata gadā | 3400 | 3400 |
| **Iegādes vai pārvērtētā vērtība 31.12.2018.** | **7451** | **7451** |
| **Nolietojums 2018.gads** | | |
| **Uzkrātais nolietojums 01.01.2018.** | **3839** | **3839** |
| Aprēķināts pārskata gadā | 797 | 797 |
| **Uzkrātais nolietojums 31.12.2018.** | **4636** | **4636** |
| **Bilances vērtība 01.01.2018.** | **212** | **212** |
| **Bilances vērtība 31.12.2018.** | **2815** | **2815** |

**Piezīme Nr. 2 Pamatlīdzekļi**

Pamatlīdzekļu kustības pārskats par 2017. gadu un 2018.gadu

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Nekustamie īpašumi:**  **Zemesgabali, ēkas un inženierbūves** | **Tehnoloģiskās iekārtas un ierīces.** | **Pārējie pamatlīdzekļi un inventārs** | **Pamatlīdzekļu izveidošana un nepabeigtās celtniecības izmaksas** | **Avansa maksājumi par pamatlīdzekļiem** | **Ilgtermiņa ieguldījumi nomātajos pamatlīdzekļos** | **Kopā** |
| *Iegādes vai pārvērtētā vērtība 2017.gadā* | | | | | | | |
| **Iegādes vai pārvērtētā vērtība 01.01.2017.** | **3342587** | **2003571** | **288278** | **23217** | **2998** | **5507** | **5666158** |
| Iegādāts/nodots ekspluatācijā pārskata gadā | 58198 | 112870 | 14870 | 13504 | 625 |  | 200067 |
| Pārklasificēts (pārvietots) | 2998 |  |  |  | (2998) |  | 0 |
| Izslēgts pārskata gadā | (24628) | (247488) | (5166) |  |  |  | (277282) |
| **Iegādes vai pārvērtētā vērtība 31.12.2017.** | **3379155** | **1868953** | **297982** | **36721** | **625** | **5507** | **5588943** |
| *Nolietojums 2017.gadā* | | | | | | | |
| **Uzkrātais nolietojums 01.01.2017.** | **1408598** | **1651416** | **218040** | **x** | **x** | **1653** | **3279707** |
| Aprēķināts pārskata gadā | 173785 | 143882 | 29047 | x | x |  | 346714 |
| Ieguldījumu vērtības norakstīšana |  |  |  | x | x | 1100 | 1100 |
| Izslēgts pārskata gadā | (24628) | (247431) | (5166) | x | x |  | (277225) |
| **Uzkrātais nolietojums 31.12.2017.** | **1557755** | **1547867** | **241921** | **x** | **x** | **2753** | **3350296** |
| **Bilances vērtība 01.01.2017.** | **1933989** | **352155** | **70238** | **23217** | **2998** | **3854** | **2386451** |
| **Bilances vērtība 31.12.2017.** | **1821400** | **321086** | **56061** | **36721** | **625** | **2754** | **2238647** |
| *Iegādes vai pārvērtētā vērtība 2018.gadā* | | | | | | | |
| **Iegādes vai pārvērtētā vērtība 01.01.2018.** | **3379155** | **1868953** | **297982** | **36721** | **625** | **5507** | **5588943** |
| Iegādāts/nodots ekspluatācijā pārskata gadā | 384711 | 24291 | 11044 | 1859779 |  |  | 2279825 |
| Pārklasificēts (pārvietots) | 1892406 | 625 |  | (1892406) | (625) |  | 0 |
| Izslēgts pārskata gadā | (1029205) | (46909) | (90046) |  |  |  | (1166160) |
| **Iegādes vai pārvērtētā vērtība 31.12.2018.** | **4627067** | **1846960** | **218980** | **4094** | **0** | **5507** | **6702608** |
| *Nolietojums 2018.gadā* | | | | | | | |
| **Uzkrātais nolietojums 01.01.2018.** | **1557755** | **1547867** | **241921** | **x** | **x** | **2753** | **3350296** |
| Aprēķināts pārskata gadā | 176103 | 134386 | 23812 | x | x |  | 334301 |
| Ieguldījumu vērtības norakstīšanas korekcija |  |  |  | x | x | 1102 | 1102 |
| Izslēgts pārskata gadā | (1029206) | (44843) | (81977) | x | x |  | (1156026) |
| **Uzkrātais nolietojums 31.12.2018.** | **704652** | **1637410** | **183756** | **x** | **x** | **3855** | **2529673** |
| **Bilances vērtība 01.01.2018.** | **1821400** | **321086** | **56061** | **36721** | **625** | **2754** | **2238647** |
| **Bilances vērtība 31.12.2018.** | **3922415** | **209550** | **35224** | **4094** | **0** | **1652** | **4172935** |

**Ilgtermiņa ieguldījumi nomātajos pamatlīdzekļos**

Sabiedrība nomā dzīvokli, kurā bija veikti remonta darbi 5507 EUR apmērā 2015.gadā.

Nomas līguma termiņš 5 gadi.

Nekustamais īpašums, kas pieder sabiedrībai, sastāv no:

|  |  |  |  |  |
| --- | --- | --- | --- | --- |
| **Nr. p.k.** | **Nosaukums** | **Adrese** | **Kadastra Nr.** | **Kadastrālā vērtība** |
| 1 | Zeme | Ādama iela 2, Dobele, Dobeles nov., LV-3701 | 46010062412 | 30887 |
| 2 | Mazuta sūkņu stacija | Ādama iela 2, Dobele, Dobeles nov., LV-3701 | 46010062405001 | 3899 |
| 3 | Saimniecības korpuss | Ādama iela 2, Dobele, Dobeles nov., LV-3701 | 46010062412002 | 19988 |
| 4 | Pataloģiskās antomijas korpuss | Ādama iela 2, Dobele, Dobeles nov., LV-3701 | 46010062412005 | 36974 |
| 5 | Saimniecības ēka | Ādama iela 2, Dobele, Dobeles nov., LV-3701 | 46010062412006 | 5733 |
| 6 | Skābekļa noliktava | Ādama iela 2, Dobele, Dobeles nov., LV-3701 | 46010062412007 | 2986 |
| 7 | Dīzeļa stacija | Ādama iela 2, Dobele, Dobeles nov., LV-3701 | 46010062412008 | 1567 |
| 8 | Garāža | Ādama iela 2, Dobele, Dobeles nov., LV-3701 | 46010062412010 | 20774 |
| 9 | Infekciju nodaļas korpuss | Ādama iela 2, Dobele, Dobeles nov., LV-3701 | 46010062412011 | 87405 |
| 10 | Hlorētava | Ādama iela 2, Dobele, Dobeles nov., LV-3701 | 46010062412012 | 252 |
| 11 | Garāža | Ādama iela 2, Dobele, Dobeles nov., LV-3701 | 46010062412015 | 4658 |
| 12 | Katlu māja | Ādama iela 2, Dobele, Dobeles nov., LV-3701 | 46010062412016 | 11431 |
| 13 | Terapijas korpuss | Ādama iela 2, Dobele, Dobeles nov., LV-3701 | 46010062420001 | 25904 |
| 14 | Slimnīca | Ādama iela 2, Dobele, Dobeles nov., LV-3701 | 46010062420003 | 315371 |
| 15 | Diagnostikas korpuss | Ādama iela 2, Dobele, Dobeles nov., LV-3701 | 46010062420004 | 209238 |
| 16 | Centrālās ieejas ēka | Ādama iela 2, Dobele, Dobeles nov., LV-3701 | 46010062420009 | 1242 |

**Piezīme Nr. 3 Ilgtermiņa finanšu ieguldījumi: Pārējie aizdevumi un citi ilgtermiņa debitori.**

|  |  |
| --- | --- |
| Rezidentu apmācība | **EUR** |
| **Atlikums uz 31.12.2016.** | **7097** |
| Palielinājums 2017.gadā | 8868 |
| **Atlikums uz 31.12.2017.** | **15965** |
| Palielinājums 2018.gadā | 13494 |
| **Atlikums uz 31.12.2018.** | **29459** |

Sakarā ar ārstu-speciālistu katastrofālo trūkumu, ņemot vērā to, ka jaunie speciālisti nevēlas strādāt lauku slimnīcās, 2015.gadā pieņemts lēmums veikt finanšu ieguldījumus rezidentu apmācībā. Rezidentūras ilgums ir pieci gadi. Ir noslēgti visi nepieciešamie līgumi, lai ieguldījums būtu drošs un apmācītie rezidenti atgrieztos darbā Dobeles slimnīcā kā jaunie speciālisti. Uz 2018.gada beigām ir noslēgri līgumi par septiņu rezidentu apmācībām. No tiem viens ir maksas rezidents un par to apmācību maksā Slimnīca. Pārējos – valsts.

**Piezīme Nr. 4 Izejvielas, pamatmateriāli un palīgmateriāli**

|  |  |  |
| --- | --- | --- |
| **Izejvielas, pamatmateriālu un palīgmateriālu veidi** | **31.12. 2018., EUR** | **31.12.2017., EUR** |
| Pārtikas preces | 1342 | 1636 |
| Medicīnas preces | 28614 | 29320 |
| Iestādes uzturēšanas un saimniecības materiāli | 4250 | 3625 |
| Kancelejas, biroja preces un pasta vērtszīmes | 2982 | 3139 |
| Kurināmā un auto degviela | 2901 | 2883 |
| **Kopā** | **40089** | **40603** |

**Piezīme Nr. 5 Pircēju un pasūtītāju parādi**

|  |  |  |
| --- | --- | --- |
|  | **31.12.2018., EUR** | **31.12.2017., EUR** |
| Pircēju un pasūtītāju parādi uzskaites vērtībā, t.sk.: | 171926 | 111912 |
| - Latvijas pircēju parādi, darījumi ar PVN 21 % | 71069 | 87899 |
| Darījumi bez PVN (NVD finansējums) | 100857 | 24013 |
| Uzkrājumi šaubīgiem parādiem | (59523) | (77124) |
| **Bilances vērtība** | **112403** | **34788** |

|  |  |
| --- | --- |
| **Atlikums kontā "Uzkrājumi nedrošiem parādiem" uz 31.12.2016.** | **618** |
| Uzkrājumu nedrošiem debitoru parādiem summas palielinājums 2017.gadā | 76506 |
| **Atlikums kontā "Uzkrājumi nedrošiem parādiem" uz 31.12.2017.** | **77124** |
| Uzkrājumu nedrošiem debitoru parādiem summas palielinājums 2018.gadā | 17601 |
| Uzkrājumu nedrošiem debitoru parādiem, kuri izveidoti līdz 01.01.2018 summas samazinājums 2018.gadā | (77124) |

|  |  |
| --- | --- |
| **Atlikums kontā "Uzkrājumi nedrošiem parādiem" uz 31.12.2018.** | **17601** |

Visas debitoru summas ir izveidojušās euro.

Ievērojot UIN likuma Pārejas noteikumu 28.punktu (jaunais UIN likums ir attiecināms uz tiem debitoru parādiem, kuri grāmatvedības uzskaitē iegrāmatoti, sākot ar 2018.gada 1.janvāri), pārskata gada beigās  uzkrājumi šaubīgiem debitoriem, kas ir izveidoti līdz 31.12.2017, uzskaitīti atsevišķi no tiem, kuri tiek veidoti pēc 01.01.2018.

Sakarā ar to, ka UIN likuma 9.panta nosacījumi nav jāpiemēro “vecajiem” parādiem, 2018.gadā norakstām debitoru parādus, kas ir izveidojušies līdz 01.01.2018 kopsummā par 77214 euro.. Ar UIN apliekamā bāze nav jāpalielina par šo debitoru parādu.(tas ir apstiprināts VID vietnē publicētajā uzziņā par debitoru parādu norakstīšanu (25.05.2018  uzziņa Nr. 30.1-8.7/143933).

**Piezīme Nr. 6 Citi debitori**

|  |  |  |
| --- | --- | --- |
|  | **31.12.2018., EUR** | **31.12.2017., EUR** |
| Nesamaksātājs piegādātājiem PVN | 1803 | 1853 |
| Norēķini par maksājumiem ar POS | 17 | 7 |
| UIN pārmaksas summa | 30498 | - |
| Citi debitori | 1898 | - |
| **Kopā:** | **34216** | **1860** |

**Piezīme Nr. 7 Nākamo periodu izmaksas**

|  |  |  |
| --- | --- | --- |
|  | **31.12.2018., EUR** | **31.12.2017., EUR** |
| Īpašumu apdrošināšana (civiltiesiskā un mantiskā) | 519 | 554 |
| Autotransporta operatīvā līzinga 1.iemaksa | 1529 | 1940 |
| Laikrakstu abonēšana | 799 | 1156 |
| Licenču noma | 1049 | 1114 |
| **Kopā** | **3896** | **4764** |

**Piezīme Nr. 8 Nauda**

|  |  |  |  |  |
| --- | --- | --- | --- | --- |
|  | **31.12.2018.** | | **31.12.2017.** | |
|  | **Valūtā** | **EUR** | **Valūtā** | **EUR** |
| Kase | euro | 3202 | euro | 1912 |
| Kases aparātā | euro | 50 | euro | 150 |
| SEB banka norēķinu kontā | euro | 3205988 | euro | 5683504 |
| Swedbank norēķinu kontā | euro | 1261385 | euro | 52134 |
| Swedbank ziedojumu kontā | euro | 0 | euro | 1304 |
| **Kopā** |  | **4470625** |  | **5739004** |

**Informācija par to, ka sabiedrības aktīvi ieķīlāti vai citādi apgrūtināti**

Sabiedrības aktīvi nav apgrūtināti vai ieķīlāti

**Piezīme Nr. 9 Daļu kapitāls (pamatkapitāls)**

|  |  |  |
| --- | --- | --- |
|  | **Daļas** | |
|  | **Daļu skaits** | **Nomināla vērtība** |
| **Uz 31.12.2017. kopā kapitāla daļas** | **5842552** | **1 euro** |
| Palielinājums 2018.gadā | 957448 | 1 euro |
| Samazinājums 2018.gadā | 0 | 0 |
| **Uz 31.12.2018. kopā kapitāla daļas** | **6800000** | **1 euro** |

**Piezīme Nr. 10 Rezerves**

|  |  |  |
| --- | --- | --- |
|  | **Pārējas rezerves** | **Kopā** |
| **Atlikums uz 31.12.2017.** | **56915** | **56915** |
| Palielinājums 2018.gadā | 56915 | 56915 |
| Samazinājums sakarā ar kapitalizāciju | (113830) | (113830) |
| **Atlikums uz 31.12.2018.** | **0** | **0** |

Kapitāldaļu turētāja - Dobeles novada pašvaldības naudas ieguldījums pamatkapitālā pēc 15.02.2017 rīkojuma 56915 euro apmērā un pēc 06.03.2018 rīkojuma 56915 euro apmērā, 2018.gadā tika iekļauts pamatkapitāla palielināšanas summā un reģistrēts Uzņēmumu reģistrā.

**Piezīme Nr. 11 Iepriekšējo gadu nesadalītā peļņa vai nesegtie zaudējumi**

Saskaņā ar dalībnieku (akcionāru) sapulces lēmumu iepriekšējo gadu peļņa daļēji (843618 euro apmērā) izmantota pamatkapitāla palielināšanai, pārējā atstāta nesadalīta un 2018.gada 31.decembrī un ir 26249 euro apmērā.

**Piezīme Nr. 12 Nākamo periodu ieņēmumi (ilgtermiņa un īstermiņa)**

|  |  |  |
| --- | --- | --- |
|  | **2018.gads, EUR** | **2017.gads, EUR** |
| **Atlikums uz 01.01** | **803346** | **832595** |
| Pārskata gada izmaiņas: |  |  |
| * palielinājums | 0 | 0 |
| * samazinājums | (29157) | (29249) |
| **Atlikums uz 31.12.** | **774189** | **803346** |

|  |  |  |  |  |
| --- | --- | --- | --- | --- |
|  | **31.12.2018.** | | **31.12.2017.** | |
| **Valūtā** | **EUR** | **Valūtā** | **EUR** |
| Nākamo periodu ieņēmumi, kas norakstāmi ieņēmumos ilgāk kā piecos gados pēc pārskata gada beigām | euro | 599637 | euro | 628404 |
| Nākamo periodu ieņēmumi, kas norakstāmi ieņēmumos vēlāk par gadu, bet ne vairāk kā piecos gados pēc pārskata gada beigām | euro | 145460 | euro | 145785 |
| **Kopā ilgtermiņa nākamo periodu ieņēmumi:** | **euro** | **745097** | **euro** | **774189** |
| Nākamo periodu ieņēmumi, kas norakstāmi ieņēmumos ne vēlāk par gadu | euro | 29092 | euro | 29157 |
| **Kopā īstermiņa nākamo periodu ieņēmumi:** | **euro** | **29092** | **euro** | **29157** |
| **Nākamo periodu ieņēmumi kopā:** | **euro** | **774189** | **euro** | **803346** |

**Piezīme Nr. 13 Parādi piegādātājiem un darbuzņēmējiem (īstermiņa)**

|  |  |  |
| --- | --- | --- |
|  | **31.12.2018., EUR** | **31.12.2017., EUR** |
| Ar veselības aprūpi saistīti darbi un pakalpojumi | 7479 | 2308 |
| Dabas gāze un auto degviela | 18523 | 17948 |
| Ēku remontdarbu pakalpojumi | 170598 | - |
| Citi darbi un pakalpojumi | 908 | 1608 |
| **Kopā:** | **197508** | **21864** |

Visas kreditoru summas ir izveidojušās euro.

**Piezīme Nr. 14 Nodokļi un sociālās apdrošināšanas obligātās iemaksas (īstermiņa)**

|  |  |  |  |  |  |  |
| --- | --- | --- | --- | --- | --- | --- |
| **Nodokļa**  **veids** | **Atlikums**  **uz 31.12.2017.** | | **Aprēķināts**  **taksācijas**  **periodā** | **Samaksāts**  **taksācijas**  **periodā** | **Atlikums**  **uz 31.12.2018.** | |
| **Pārmaksa** | **Parāds** | **Pārmaksa** | **Parāds** |
| PVN | 0 | 1218 | 392970 | 296182 | 0 | 98006 |
| UIN | 0 | 40577 | 0 | 71075 | 30498 | 0 |
| IIN | 0 | 46906 | 515397 | 509678 | 0 | 52625 |
| VSAO | 0 | 82271 | 1016897 | 997393 | 0 | 101775 |
| Riska nodeva | 0 | 95 | 1177 | 1173 | 0 | 99 |
| DRN | 0 | 1236 | 3587 | 3964 | 0 | 859 |
| **Kopā** | **0** | **172303** | **1930028** | **1879465** | **30498** | **253364** |

**Piezīme Nr. 15 Pārējie kreditori (īstermiņa)**

|  |  |  |
| --- | --- | --- |
|  | **31.12.2018., EUR** | **31.12.2017., EUR** |
| Norēķini par darba algu | 174832 | 138830 |
| **Kopā** | **174832** | **138830** |

**Piezīme Nr. 16 Nākamo periodu ieņēmumi (īstermiņa)**

|  |  |  |
| --- | --- | --- |
|  | **31.12.2018., EUR** | **31.12.2017., EUR** |
| ERAF līdzfinansētā projekta ES daļas maksājums | 25565 | 25565 |
| Projektu finansējums (valsts līdzekļi ar NVD līgumiem) | 3527 | 3527 |
| Ziedojumi, bez atlīdzības, dāvinājumi (uzņēmumi un privātpersonas) | 0 | 65 |
| **Kopā** | **29092** | **29157** |

**Piezīme Nr. 17 Uzkrātās saistības (īstermiņa)**

|  |  |  |
| --- | --- | --- |
|  | **31.12.2018., EUR** | **31.12.2017., EUR** |
| Pakalpojumi un izpildītie darbi | 11441 | 11013 |
| Uzkrājumi atvaļinājumiem | 224032 | 159153 |
| **Kopā** | **235473** | **170166** |

**5.4. Peļņas vai zaudējumu aprēķina posteņu atšifrējums**

**Piezīme Nr. 1 Neto apgrozījums**

**Neto apgrozījuma sadalījums pa darbības veidiem:**

|  |  |  |
| --- | --- | --- |
| **Darbības veidi** | **2018., EUR** | **2017., EUR** |
| Neto apgrozījums no citiem pamatdarbības veidiem, t.sk.: |  |  |
| Valsts finansējums pēc līgumiem | 4919385 | 4279486 |
| Pacientu iemaksas un līdzmaksājums par operācijām no neatbrīvotām pacientu kategorijām | 391258 | 398964 |
| Medicīniskie maksas pakalpojumi | 215795 | 280945 |
| Valsts budžeta līdzekļi rezidentu apmācībām | 98734 | 49942 |
| Valsts budžeta līdzekļi (bezmaksas asins preparāti) | 37942 | 29459 |
| **Kopā** | 5663114 | 5038796 |

**Piezīme Nr. 2 Pārdotās produkcijas ražošanas pašizmaksa, pārdoto preču vai sniegto pakalpojumu**

**iegādes izmaksas**

|  |  |  |
| --- | --- | --- |
|  | **2018., EUR** | **2017., EUR** |
| Pamatpersonāla darba samaksa | 2878566 | 2302336 |
| Darba devēja valsts soc.apdrošināšanas maksājumi | 674907 | 526006 |
| Darbinieku apmācība | 464 | 228 |
| Pakalpojumu un darbu apmaksa | 202393 | 219464 |
| Energomateriāli un resursi | 233207 | 245566 |
| Medikamenti un med. materiāli | 609977 | 554435 |
| Pacientu ēdināšana | 58568 | 51609 |
| Saimniecības materiāli un inventārs | 37778 | 34786 |
| Pamatlīdzekļu, nemateriālo ieguldījumu nolietojums | 335097 | 346947 |
| Ieguldījumu vērtības norakstīšana | 1101 | 1100 |
| **Kopā** | **5032058** | **4282477** |

**Piezīme Nr. 3 Administrācijas izmaksas**

|  |  |  |
| --- | --- | --- |
|  | **2018., EUR** | **2017., EUR** |
| Darba alga pārvaldes personālam | 100265 | 99250 |
| Darba devēja soc.nodokļa maksājumi | 24154 | 23413 |
| Sakaru pakalp.un pasta izdevumi | 6262 | 6427 |
| Kancelejas, biroja preces un veidlapas | 12857 | 13512 |
| Preses izdevumu abonēšana | 1937 | 2163 |
| Datortehnikas un programmu TA un interneta pieslēgums | 23332 | 22017 |
| Reklāmas izvietošana | 411 | 691 |
| Transporta izdevumi | 549 | 470 |
| Reprezentācijas izdevumi | 1224 | 1196 |
| Gada pārskata revizijas izdevumi | 3388 | 3534 |
| **Kopā** | 174379 | 172673 |

**Piezīme Nr. 4 Pārējie saimnieciskās darbības ieņēmumi**

|  |  |  |
| --- | --- | --- |
|  | **2018. Rezultāts, EUR** | **2017. Rezultāts, EUR** |
| Telpu noma un komunālie | 32671 | 36859 |
| Transporta pakalpojumi | 26 | 642 |
| Ēdināšanas pakalpojumi | 6406 | 3138 |
| Pārējie ieņēmumi, *tajā skaitā*: | 27865 | 29220 |
| *Stacionāra servisa pakalpojumi* | *16819* | *19371* |
| *Patanatomijas pakalpojumi* | *10583* | *9573* |
| *Pārējie* | *463* | *276* |
| Citi iepriekš nenosauktie ieņēmumi | 29334 | 29249 |
| **Kopā** | 96302 | 99108 |

**Skaidrojums par pārskata gadā un iepriekšējos pārskata gados saņemto finanšu palīdzību:**

Pārskata gadā nav saņemta finanšu palīdziba, kura tiktu iekļauta peļņas vai zaudējumu aprēķinā.

**Informācija par saņemtajiem ziedojumiem un dāvinājumiem, ja tie ir būtiski novērtējot sabiedrības saimniecisko darbību:**

Pārskata gadā un iepriekšējos gados sabiedrībai nebija saņemti ziedojumi un dāvinājumi, kas būtu būtiski sabiedrības saimnieciskai darbībai.

**Piezīme Nr. 5 Pārējās saimnieciskās darbības izmaksas**

|  |  |  |
| --- | --- | --- |
|  | **2018. Rezultāts, EUR** | **2017. Rezultāts, EUR** |
| Biedru naudas nomaksa (dalība biedrībās) | 1450 | 1450 |
| Līgumsodi, atlīdzības pēc tiesu spriedumiem | 1 | 1 |
| Transporta uzturēšanas nodokļi un nodevas | 1504 | 256 |
| Transporta līdzekļu KASKO apdrošināšana | 573 | 355 |
| Dabas resursu nodoklis | 3587 | 3763 |
| Darbinieku apmācība, apdrošināšana, darba aizsardzība un citas izmaksas darbinieku labā | 18518 | 12219 |
| Uzņēmējdarbības riska valsts nodeva | 1176 | 1134 |
| Ārstniecības riska maksājums | 8497 | 8483 |
| Uzkrājumu atvaļinājuma izmaksām summas palielinājums | 64879 | 23358 |
| Uzkrājumu šaubīgiem debitoriem summas palielinājums | 17602 | 76506 |
| Citi izdevumi | 21573 | 10323 |
| Pārējās, iepriekš nenosauktās izmaksas | 4738 | 2231 |
| **Kopā** | **144098** | **140079** |

**Paskaidrojums par peļņas vai zaudējumu aprēķinā iekļautajām ilgtermiņa ieguldījumu vērtības samazinājuma korekcijām, ja tās nav atsevišķi norādītas peļņas vai zaudējumu aprēķinā**:

Pārskata gadā nav veiktas ilgtermiņa ieguldījumu vērtības samazinājuma korekcijas

**5.5. Pārējā informācija**

**5.5.1. Sabiedrībā nodarbināto personu skaits un personāla izmaksas**

|  |  |  |
| --- | --- | --- |
|  | **2018.** | **2017.** |
| Vidējais nodarbināto personu skaits | **269** | **262** |
| **Vadības atalgojums:** | | |
| Atlīdzība par valdes locekļu funkcijas izpildi | 29114 | 24471 |
| Atlīdzība par darbu | 95304 | 98192 |
| **Personāla izmaksas:** | | |
| Atlīdzība par darbu | **2878566** | **2302336** |
| VSAOI | **674907** | **526006** |
| Riska nodeva | **1176** | **1134** |
| Iemaksas privātajos pensiju fondos | **0** | **0** |
| Apdrošināšanas prēmijas | **0** | **0** |
| **Atlīdzība par darbu kopā, t.sk.:** | **3677892** | **2951005** |
| **-** postenī "Pārdotās produkcijas ražošanas pašizmaksa, pārdoto preču vai sniegto pakalpojumu iegādes izmaksas" | 3553473 | 2828342 |
| - postenī "Administrācijas izmaksas" | 124419 | 122663 |

**5.5.2.Bilancē neiekļautās finansiālās saistības, sniegtās garantijas, un citas iespējamās saistības (kopsumma):**

Sabiedrība galvojumus vai garantijas neizsniedza.

**5.5.3.Saistības par noslēgtiem nomas un īres līgumiem, kas būtiski sabiedrības darbībā**

Sabiedrībai ir noslēgti medicīniskās diagnostikas aparātu nomas/patapinājuma līgumi:

|  |  |  |
| --- | --- | --- |
| **Nomas objekta nosaukums** | **Izpirkšanas vai nomas laiks** | **Vērtība EUR** |
| Imunoloģiskais analizātors | Noma līdz 06.01.2019 | 20000 |
| Koaguloģijas analizātors | Patapinājums līdz 18.01.2023 | 5050 |
| Asins gāzu analizātors | Patapinājums līdz 31.12.2019 | 3900 |

Sabiedrībai ir noslēgti un pārskata gada 31.decembrī spēka ir operatīvā līzinga līgumi:

|  |  |  |  |  |
| --- | --- | --- | --- | --- |
| **Operatīvā līzinga objekts** | **Nomas laiks** | **Nomas maksa 60 mēnešos bez PVN** | **Atlikuma vērtība pēc 60 mēn. bez PVN** | **Ikmēneša maksājums bez PVN** |
| Automašīna Škoda Ostavia Combi | 60 mēneši | 17603EUR | 8678 EUR | 293 EUR |

**5.5.4 Cita informācija: Pacientu parādi par veselības aprūpes pakalpojumiem**

Sabiedrībai pārskata gada 31.decembrī ir prasības pret fiziskām personām (pacientiem) par neapmaksāto pacientu iemaksu un ārstniecības pakalpojumiem kopsummā 94107 euro. Šo summu veido atbilstoši normatīvo aktu prasībām aprēķinātā, bet pacientu neapmaksātā valsts noteiktā pacientu iemaksa un maksas pakalpojumi par stacionārajiem un sekundārajiem ambulatorajiem veselības aprūpes pakalpojumiem.

**Vadības paziņojums**

SIA "Dobeles un apkārtnes slimnīca" ir vidēja sabiedrība saskaņā ar Gada pārskatu un [konsolidēto gada pārskatu likum](http://likumi.lv/ta/id/147385-konsolideto-gada-parskatu-likums)a 5.panta noteikumiem. Gada pārskats ir viens dokuments, kas sastāv no Vadības ziņojuma un Finanšu pārskata. Finanšu pārskats sastāv no bilances, peļņas vai zaudējumu aprēķina, pašu kapitāla kustības pārskata, naudas plūsmas pārskata un pielikuma.

Uzņēmuma finanšu pārskatu parakstīja:

**Valdes priekšsēdētājs**

\_\_\_\_\_\_\_\_\_\_\_\_\_\_\_\_\_\_ / Juris Bogužs

**Galvenā grāmatvede**

\_\_\_\_\_\_\_\_\_\_\_\_\_\_\_\_\_\_ / Valentina Agijeviča

2019. gada 4.aprīlis